cyanic-selkie/wikianc huggingface dataset:
গ্যারি কোজিয়ার
শৈশবকাল
সমগ্র খেলোয়াড়ী জীবনে নিজস্ব ওজনের সমস্যা নিয়ে অগ্রসর হয়েছিলেন। এর পাশাপাশি জন্মকালীন ত্রুটিপূর্ণ পিঠের সমস্যা নিত্য সঙ্গী ছিল। তার মেরুদণ্ড সোজা অবস্থায় থাকতো। ফেব্রুয়ারি, ১৯৭৭ সালে তিনি বলেন যে, আমি সবসময় কঠিন ধরনের শারীরিক কর্মকাণ্ড পরিচালনা করতে পারতাম না। আমি স্বাভাবিকভাবে দৌঁড়ুতে কিংবা ব্যয়াম করতে পারতাম না।
দক্ষিণ অস্ট্রেলিয়ায় পাড়ি জমানো
নিয়মিতভাবে প্রথম-শ্রেণীর ক্রিকেট খেলার উদ্দেশ্য নিয়ে দক্ষিণ অস্ট্রেলিয়ার দিকে ধাবিত হন। পরবর্তীতে তিনি বলেন যে, আমি অধিক রান সংগ্রহ করতে পারছিলাম না। একদিনের খেলার উইকেট-রক্ষক রে জর্ডনের উদ্দীপনায় অ্যাডিলেডে খেলার সুযোগ পেয়েছি।
তখনকার সংবাদপত্রের প্রতিবেদন লেখক রে’র সাথে যোগাযোগ না হবার পূর্ব-পর্যন্ত আমি কোন কূল-কিনারা খুঁজে পাচ্ছিলাম না। এক নিবন্ধে তিনি লিখেছিলেন যে, আমি নিশ্চিতরূপেই দক্ষিণ অস্ট্রেলিয়ায় খেলার সুযোগ পেতে পারি। ফলশ্রুতিতে অ্যাডিলেডভিত্তিক ক্লাব দলগুলোর কাছ থেকে একগুচ্ছ প্রস্তাবনা আসে। এরফলে, ১৯৭৪ সালে গ্যারি কোজিয়ার স্থানান্তরিত হন।
দক্ষিণ অস্ট্রেলীয় অধিনায়ক ইয়ান চ্যাপেলের প্রভাবে গ্যারি কোজিয়ার ইতিবাচক মনোভাব নিয়ে ব্যাটিংয়ের দিকে অগ্রসর হন। এক পর্যায়ে শীর্ষস্তরে চলে যান। তবে, ইয়ান চ্যাপেলের কাছে খেলায় তার সিদ্ধান্ত গ্রহণের বিষয়ে সন্দেহ প্রকাশ করেছিলেন।
ওয়েস্ট ইন্ডিজের মুখোমুখি
অবশেষে ওয়েস্ট ইন্ডিজের বিপক্ষে অস্ট্রেলিয়ার সদস্যরূপে একদিনের খেলায় অংশগ্রহণের মাধ্যমে আন্তর্জাতিক অঙ্গনে অভিষেক ঘটে গ্যারি কোজিয়ারের। খেলায় তিনি ১/৩৩ ও অপরাজিত ২৫ রানের ইনিংস খেলে অস্ট্রেলিয়াকে পাঁচ উইকেটের ব্যবধানের জয়ে প্রভূতঃ ভূমিকা রাখেন। তৃতীয় টেস্টে টেরি জেনারের পরিবর্তে খেলার জন্যে মনোনীত হন। ওয়েস্ট ইন্ডিজ একাদশের বিপক্ষে ১০৭ রানের আরও একটি সেঞ্চুরি করে এ সুযোগ পান তিনি।
টেস্ট অভিষেক
অভিষেক টেস্টেই সেঞ্চুরি করার বিরল গৌরব অর্জন করেন গ্যারি কোজিয়ার। এ প্রসঙ্গে কোজিয়ার পরবর্তীকালে উল্লেখ করেন যে: "আমার স্পষ্ট মনে আছে, বিকাল ৫টায় ব্যাট হাতে মাঠে নামি ও অ্যান্ডি রবার্টস দ্বিতীয় নতুন বল মাত্র হাতে নিয়েছেন। এলবিডব্লিউ সিদ্ধান্তের কাছাকাছি পর্যায়ের দিকে চলে গিয়েছিলাম। তখন আমি পাঁচ রানে অপরাজিত অবস্থায় ছিলাম। আমার জানামতে আমি বলটিকে আঘাত করেছি। তবে, আমি আম্পায়ার রবিন বেইলহেচ সম্পর্কে জানতাম না। তিনি আমাকে অপরাজিত ঘোষণা করেছিলেন যা নিঃসন্দেহে ধন্যবাদের যোগ্য ছিল। পরেরদিন মধ্যাহ্নভোজনের পূর্বে ৯৯ রানে অপরাজিত থাকি। সেঞ্চুরি করাকালে পিতা-মাতা ও বন্ধুরা তা উপভোগ করে ও আমি অত্যন্ত সুখী অনুভব করি।"
এরপর পরবর্তী টেস্টে ২৮ রানের ইনিংস খেলেন। এ পর্যায়ে গ্রেগ চ্যাপেলের সাথে ৯৯ রানের জুটি গড়েন। এ প্রসঙ্গে গ্যারি কোজিয়ার মন্তব্য করেন যে, গ্রেগের সাথে জুটি গড়ে ২৮ রানের ইনিংস খেলাকে আমার টেস্ট সেঞ্চুরির চেয়েও মহামূল্যবান ছিল। এ ধরনের ইনিংস দলের জন্য কিছু অর্থ প্রকাশ করে। এমনকি আমার জন্যেও।
জিলেট কাপের সেমিফাইনালে ফিল্ডিংরত অবস্থায় বাউন্ডারি সীমানা মাথায় আঘাতপ্রাপ্ত হলে তাকে হাসপাতালে নিয়ে যেতে হয়েছিল। কুইন্সল্যান্ডের বিপক্ষে তার দল পরাজিত হয়েছিল। আরোগ্য লাভের পর ভিক্টোরিয়ার বিপক্ষে ৯৪ ও ৪/৯৫ পান।
এরপর ওয়েস্ট ইন্ডিজের বিপক্ষে সিরিজের পঞ্চম টেস্টের প্রথম ইনিংসে ৩৭ রান তুলেন। খেলা চলাকালীন পিঠে আঘাতপ্রাপ্ত হন ও দ্বিতীয় ইনিংসে ব্যাট হাতে মাঠে নামতে পারেননি তিনি। ফলশ্রুতিতে, ষষ্ঠ টেস্টে অংশগ্রহণ করা থেকে বঞ্চিত হন। তার পরিবর্তে রিক ম্যাককস্কার স্থলাভিষিক্ত হন। আরোগ্য লাভের পর ঐ বছরে সাউথ অস্ট্রেলিয়াকে শেফিল্ড শিল্ডের শিরোপা জয়ে প্রভূতঃ ভূমিকা রাখেন।
পাকিস্তানের মুখোমুখি, ১৯৭৬-৭৭
১৯৭৬-৭৭ মৌসুমের গ্রীষ্মকালে ধীরলয়ে যাত্রা শুরু করেন গ্যারি কোজিয়ার। পাকিস্তানের বিপক্ষে টেস্ট দলে সৌভাগ্যবশতঃ স্থান পেয়েছিলেন তিনি। এছাড়াও, সাউথ অস্ট্রেলিয়ার পক্ষে বেশ কয়েকটি খেলায় অধিনায়কত্ব করেছেন। কোজিয়ার বলেন আমি এটি ভালোবাসি। দর্শকেরা বলে থাকেন যে, এটি আমার ব্যাটিংকে সমৃদ্ধ করেছে কিন্তু, ঐ পর্যন্তই। জেফ থমসনের নেতৃত্বাধীন কুইন্সল্যান্ডের বিপক্ষে ৪২ রানের ইনিংসটি সাউথ অস্ট্রেলিয়ার পক্ষে নিজের সেরা ইনিংসরূপে আখ্যায়িত করেছেন গ্যারি কোজিয়ার।
এরফলে গ্যারি কোজিয়ার বেশ সমালোচিত হন। এ প্রসঙ্গে জানুয়ারি, ১৯৭৭ সালে ইয়ান চ্যাপেল ক্রিকেটার সাময়িকীতে নিবন্ধ প্রকাশ করেছিলেন। দ্বিতীয় টেস্টের প্রথম ইনিংসে ১৬৮ রান তুলে অস্ট্রেলিয়ার বিজয়ে গুরুত্বপূর্ণ ভূমিকা পালন করেছিলেন। এরপর কোজিয়ার চ্যাপেলের প্রতিবেদন সম্পর্কে মন্তব্য করেন যে, প্রকৃত ঘটনা হলো আমি তার বক্তব্যকে ভুল প্রমাণিত করতে সচেষ্ট ছিলাম। ঐ নিবন্ধ প্রকাশের ফলেই আমি সেঞ্চুরি পেয়েছি।
তৃতীয় টেস্টের প্রথম ইনিংসে ৫০ রান তুলে দলের পক্ষে সর্বোচ্চ সংগ্রাহক হলেও দ্বিতীয় ইনিংসে মাত্র ৪ রান তুলেন। ফলশ্রুতিতে, অস্ট্রেলিয়া পরাজয়ের মুখোমুখি হয়।
ফেব্রুয়ারি, ১৯৭৭ সালে এক সাক্ষাৎকারে তিনি বলেন যে, ‘আমার নিজের যোগ্যতা সম্পর্কে সন্দিহান ছিলাম। আমি তখনো টেস্ট ব্যাটসম্যান হিসেবে নিজেকে মেলে ধরতে পারিনি। আমাকে বহুদূর যেতে হবে। ঐ মুহুর্তে আমি একটি ভালো ইনিংস খেললেও পরবর্তী তিনটিতে ব্যর্থ হচ্ছি। আমি জানি না কেন তা হচ্ছে। খুব সম্ভবতঃ আমার বিশ্রামের প্রয়োজন ছিল। সর্বোপরি আমি নিজেকে মেলে ধরার চেষ্টা করছিলাম। আমি শুনতে পেরেছি যে আমাকে অফ স্ট্যাম্পের দিকে যেতে হবে। আমি অতিরিক্ত ওজনকে টেনে ধরছি।’
নিউজিল্যান্ড গমন
নিউজিল্যান্ড সফরে ব্যক্তিগতভাবে তেমন স্মরণীয় করে রাখতে পারেননি। প্রথম টেস্টে ২৩ ও ২ রান করেছিলেন। দ্বিতীয় খেলায় করেন ২১ রান। তবে, প্রস্তুতিমূলক খেলায় নর্দার্ন ডিস্ট্রিক্টসের বিপক্ষে ৯২ বল ৯৩ রান তুলেছিলেন।
শতবার্ষিকী টেস্টে গ্যারি কোজিয়ারকে খেলানো হয়। তিনি ১০ ও ৪ রান তুলতে পেরেছিলেন। ১৯৭৭ সালের অ্যাশেজ খেলার জন্য মনোনীত হন।
খেলা চলাকালে গ্যারি কোজিয়ার লক্ষ্য করেন যে, অস্টিন রবার্টসন খেলোয়াড়দেরকে বাদামী বর্ণের খাম হস্তান্তর করছেন। এ প্রসঙ্গে কোজিয়ার পরবর্তীকালে উল্লেখ করেন যে, "জানতে চাইলে তিনি বলেন যে কিছু থিয়েটারের টিকিট বিতরণ করছেন ও সর্বদাই খেলোয়াড়দের দেখাশোনা করায় আমি কোন সন্দেহপোষণ করিনি। তিনি অনেক খেলোয়াড়ের প্রিয়জন ছিলেন। হয়তোবা তারচেয়েও বেশি অন্তরঙ্গ ছিল। আমি কোন সঙ্কেতই পাইনি যে ঐ রাতে কিছু একটা হতে চলেছে।"
অ্যাশেজ সিরিজ, ১৯৭৭
পিঠের আঘাতের কারণে গ্যারি কোজিয়ারের সূচনা তেমন ভালো হয়নি। ফলে, একটি খেলায় অংশগ্রহণ করা থেকে বঞ্চিত হন। পাশাপাশি অস্ট্রেলিয়া দলের অধিকাংশ সদস্যই বিশ্ব সিরিজ ক্রিকেটে অংশগ্রহণের বিষয়টি জানাজানি হয়ে গেলে দলের অবস্থা আরও তথৈবাচৈ অবস্থায় নিপতিত হয়। গ্যারি কোজিয়ার, জিওফ ডাইমক, কিম হিউজ ও ক্রেগ সার্জেন্ট - এ চারজনই কেবল আমন্ত্রিত হননি। দ্বিতীয় ওডিআইয়ে অংশ নেন গ্যারি কোজিয়ার। মিডিয়াম পেস বোলিং করে ৫/১৮ পান। তাসত্ত্বেও, অস্ট্রেলীয় ব্যাটিং দূর্বলতার প্রেক্ষিতে খেলায় পরাজিত হয়।
ঐ সফরে গ্যারি কোজিয়ারকে কোন টেস্টে অংশগ্রহণ করানো হয়নি। ডেভিড হুকস, রিচি রবিনসন, ক্রেগ সার্জেন্ট ও কিম হিউজকে খেলানো হলেও তাকে বাদ রাখা হয়। সফরের কোজিয়ারের উল্লেখযোগ্য দিক ছিল গ্ল্যামারগনের বিপক্ষে ৫৬ রানের ইনিংস খেলা। ওয়ারউইকশায়ারের বিপক্ষে ৫৬ ও নটিংহ্যামশায়ারের বিপক্ষে ১০০ রান তুলেন।
ভারতের মুখোমুখি, ১৯৭৭-৭৮
বিশ্ব সিরিজ ক্রিকেটের প্রেক্ষিতে গ্যারি কোজিয়ার অস্ট্রেলিয়ায় অবস্থানকারী স্বল্প কয়েকজন খেলোয়াড়দের অন্যতম হিসেবে প্রথম-শ্রেণীর ক্রিকেটে অংশগ্রহণকারী সাম্প্রতিক টেস্ট খেলায় অভিজ্ঞতালব্ধ ছিলেন। আকর্ষণীয় চুক্তিতে কুইন্সল্যান্ডের পক্ষে খেলেন। গ্রীষ্মের শুরুতে ব্রিসবেনের দিকে ধাবিত হন। ওয়েস্ট অস্ট্রেলিয়ার বিপক্ষে ৫০ বলে ৫৫ রান ও সাউথ অস্ট্রেলিয়ার বিপক্ষে ৬২ রানের ইনিংস খেলেন। এর স্বীকৃতিস্বরূপ প্রথম টেস্ট খেলার জন্য নির্বাচিত হন।
প্রথম টেস্টে ব্যাটিং উদ্বোধনে মাঠে নেমে ১৯ ও ০ রান তুলেন। আঘাতের কবলে পড়ে দ্বিতীয় টেস্টে অনুপস্থিত ছিলেন তিনি। তৃতীয় টেস্টে নিজেকে মেলে ধরেন। ৬৭ ও ৩৪ রান তুললেও অস্ট্রেলিয়ার পরাজয় রোধ করতে পারেননি তিনি।
চতুর্থ টেস্টে করেন ১৭ ও ৬৮ রান। পঞ্চম টেস্টে ব্যাটিংয়ের অবস্থান পরিবর্তন করেন। ১ ও ৩৪ রান তুলেন তিনি। কয়েকটি গুরুত্বপূর্ণ ক্যাচ তালুবন্দী করে দলের জয়ে বেশ বড় ধরনের ভূমিকা রাখেন।
ওয়েস্ট ইন্ডিজ গমন, ১৯৭৭-৭৮
গ্যারি কোজিয়ার ওয়েস্ট ইন্ডিজ সফরের শুরুতে বেশ ভালো করেন। প্রথম একদিনের খেলায় ৭৮ বলে ৮৪ রান তুলেন। প্রথম টেস্টে সাহসী পদক্ষেপ নিয়ে ৪৬ রান তুলেন। এ পর্যায়ে প্রথম ইনিংসে অস্ট্রেলিয়া দল মাত্র ৯০ রানে গুটিয়ে যায়।
দ্বিতীয় টেস্টে দুবারই ব্যর্থ হন। ১ ও ৮ রান তুলেন। তবে, প্রস্তুতিমূলক খেলায় গায়ানার বিপক্ষে ১১৪ রান করেন। তৃতীয় টেস্টে ৯ ও ০ রান পান। উইন্ডওয়ার্ড আইল্যান্ডসের বিপক্ষে বৃদ্ধাঙ্গুলে আঘাত পান ও দ্বিতীয় ইনিংসে ব্যাটিং করতে পারেননি। ফলশ্রুতিতে, ঐ সফরে আর কোন খেলায় অংশগ্রহণের সুযোগ হয়নি তার।
অ্যাশেজ সিরিজ, ১৯৭৮-১৯৭৯
পরবর্তী গ্রীষ্মকালের শুরুতে ভিক্টোরিয়ার বিপক্ষে ৯৪ রান তুলে সুন্দর শুভসূচনা করেন। ইংল্যান্ডের বিপক্ষে সিরিজের প্রথম টেস্টে খেলার জন্য তাকে দলে অন্তর্ভুক্ত করা হয়। অধিনায়ক গ্রাহাম ইয়ালপের সহযোগী মনোনীত হন তিনি। ঐ খেলা চলাকালে ঘোষণা করা হয় যে, ক্রীড়া মাঠ উন্নয়ন প্রতিষ্ঠানের সাথে ১০-বছর মেয়াদে বার্ষিক $৫০,০০০ ডলারে তিনি চুক্তিবদ্ধ হয়েছেন।
ব্যাটিং উদ্বোধনে নেমে আবারও ১ ও ০ রান করেন। দ্বিতীয় টেস্টে ব্যাটিংয়ের অবস্থান পরিবর্তন করেন। খেলায় ৪ ও ৪৭ রান তুলেন। দ্বিতীয় ইনিংসের সংগ্রহটি অস্ট্রেলিয়ার ঐ ইনিংসে দ্বিতীয় সর্বাধিক সংগ্রহ ছিল। তবে, অ্যালান বর্ডারের অন্তর্ভুক্তিতে কোজিয়ারকে বাদ দেয়া হয়।
ঐ গ্রীষ্মের একদিনের সিরিজেও গ্যারি কোজিয়ারকে দলে রাখা হয়। ইনিংসের শেষদিকে ১৪ বলে ২৮ রান তুলে অস্ট্রেলিয়াকে ৪র্থ ওডিআইয়ে জয়লাভে প্রভূতঃ সহায়তা করেন।
পরের খেলায় ৩/২২ পান ও ৮ রানে অপরাজিত থাকেন। ঐ খেলায়ও তার দল আরও একটি জয় পেয়েছিল।
ক্রিকেট বিশ্বকাপ, ১৯৭৯
ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে অস্ট্রেলিয়া দলের পক্ষে খেলার জন্য মনোনীত হয়েছিলেন তিনি।
স্বাগতিক ইংল্যান্ডের বিপক্ষে ৬ রান ও ০/২৪ বোলিং পরিসংখ্যান দাঁড় করিয়েছিলেন গ্যারি কোজিয়ার। খেলায় তার দল ৬ উইকেটে পরাজয়বরণ করেছিল। পাকিস্তানের বিপক্ষে ৩/৫৪ লাভ করলেও শূন্য রানে বিদায় নেন। ঐ খেলায় অস্ট্রেলিয়া ৮৯ রানে পরাজিত হয়। এর দূর্বল প্রতিপক্ষ কানাডার বিপক্ষে অস্ট্রেলীয়রা স্বান্তনাসূচক ৭ উইকেটে জয় পায় ও প্রতিযোগিতা থেকে বিদায় নেয়। খেলায় তিনি ২/১৭ পেয়েছিলেন।
ভারত গমনে তাকে বাদ দেয়া হয়।
বিশ্ব সিরিজ ক্রিকেট পরবর্তী সময়কাল
১৯৭৯-৮০ মৌসুমে বিশ্ব সিরিজ ক্রিকেটে অংশগ্রহণকারী খেলোয়াড়দের অন্তর্ভুক্তির ফলে রাজ্য দলে খেলার সুযোগ হারান। এ প্রসঙ্গে কোজিয়ার মন্তব্য করেন যে, "সত্যিকার অর্থেই গ্রেগ চ্যাপেলের সাথে আমার সম্পর্ক মধুময় ছিল। কিন্তু বিশ্ব সিরিজ ক্রিকেট থেকে প্রত্যাবর্তনের পর কুইন্সল্যান্ডের পক্ষে খেলা দুষ্কর হয়ে দাঁড়ায় ও আমি আকস্মিকভাবে মুষড়ে পড়ি। আমার জন্যে খেলায় অংশগ্রহণ করা বেশ কষ্টকর পর্যায়ে উপনীত হয়।" গ্যারি কোজিয়ার মৌসুমের শুরুতে বেশ ভালো করেন। এক পর্যায়ে তার ব্যাটিং গড় ৭১ ছিল। কিন্তু তারপর থেকেই তা নিচেরদিকে গড়াতে থাকে।
এরপর নিজ জন্মভূমি মেলবোর্নে ফিরে আসতে বাধ্য হন। সেখানে ১৯৮০-৮১ মৌসুমে ভিক্টোরিয়ার পক্ষে আরও দুইটি খেলায় অংশ নিয়ে প্রথম-শ্রেণীর ক্রিকেটকে বিদায় জানান। এ প্রসঙ্গে কোজিয়ার বলেন যে, "আমার ন্যায় স্বল্প কয়েকজন খেলোয়াড় তাদের খেলোয়াড়ী জীবনের সূচনা দূর্দান্তভাবে শুরু করলেও পরবর্তীকালে তা আর ধরে রাখতে পারেননি। এটি অনেকাংশে প্রথম আরোহণকালে পাহাড়ের সর্বোচ্চ চূড়ায় আরোহণের মতো যেখানে পরবর্তী চূড়ার অবস্থান জানা যায়নি? ঐ সময়ে নেটওয়ার্কের বিরাট সহযোগিতা পেলেও কর্মীর অভাব লক্ষ্য করা যায়।"
অবসর
বেশ কয়েকবছর ইনডোর ক্রিকেটে অংশগ্রহণ করেছেন গ্যারি কোজিয়ার।
সেপ্টেম্বর, ২০১৮ সালে বার্ষিক কানিংহাম ডিস্ট্রিক্ট বোলস অ্যাসোসিয়েশন পুরুষ একক লন বোলস চ্যাম্পিয়নশীপের কোয়ার্টার-ফাইনাল পর্যন্ত পৌঁছেছিলেন।
খেলার ধরন
লালচে চুলের অধিকারী গ্যারি কোজিয়ার মাঝারিসারিতে ব্যাট হাতে মাঠে নামতেন। নিজের সেরা দিনে নির্দয়ভাবে বোলারদের ওপর ছড়ি ঘোরাতেন। চার মৌসুমের অধিক সময়ে আন্তর্জাতিক পর্যায়ে খেলার জন্যে নিজেকে তৈরি করেন। তবে, টেস্ট ব্যাটসম্যান হিসেবে নিজেকে কখনোই মানিয়ে নিতে পারেননি। এরই মাঝে সংক্ষিপ্ত সময়ের জন্যে অস্ট্রেলিয়া দলের সহঃঅধিনায়কের মর্যাদাপ্রাপ্ত হয়েছিলেন। দুইবার টেস্ট পর্যায়ে নিজেকে উপস্থাপন করতে পেরেছেন। ১৯৭৫-৭৬ মৌসুমে মেলবোর্নে সফরকারী ওয়েস্ট ইন্ডিজের বিপক্ষে টেস্ট অভিষেকে সেঞ্চুরি ও পরের মৌসুমে পাকিস্তানের বিপক্ষে ১৬৮ রান সংগ্রহ সবিশেষ উল্লেখযোগ্য দিক ছিল। তবে, টেস্ট বোলারেরা খুব দ্রুত তার দূর্বলতা খুঁজে পায়। ব্যাট অল্প উঁচিয়ে রাখা ও ত্রুটিপূর্ণ পায়ের কাজই তাকে সমস্যায় ফেলে দেয়। স্বল্প চাতুর্য অবলম্বন করে সর্বশক্তি প্রয়োগে রান সংগ্রহের দিকে অগ্রসর হতেন। ১৯৭৮-৭৯ মৌসুমের অ্যাশেজ সিরিজে ব্যাটিংয়ের ধরন পরিবর্তনে অগ্রসর হন। এ সময়ে তিনি ব্যাটিং উদ্বোধনে নেমেছিলেন।
ব্যাটিংয়ের পাশাপাশি স্লো মিডিয়াম-পেসার হিসেবেও দলে ভূমিকা রেখেছেন। উপযোগী পিচে ঠিকই তার বোলিং প্রতিভার স্বাক্ষর রেখেছেন। ১৯৭৭ সালে ইংল্যান্ড সফরে এজবাস্টন ক্রিকেট গ্রাউন্ডে অনুষ্ঠিত একদিনের আন্তর্জাতিকে স্বাগতিক দলের বিপক্ষে ৫/১৮ বোলিং পরিসংখ্যান দাঁড় করান। তবে, টেস্ট ক্রিকেট অঙ্গনে তার বোলিং তেমন কার্যকরী ছিল না। নিজস্ব ত্রয়োদশ টেস্টে প্রথম উইকেটের সন্ধান পান। উইকেটের কাছাকাছি এলাকায় ফিল্ডিং করতেন তিনি। মূলতঃ স্লিপ অঞ্চলে দণ্ডায়মান থাকতেন।
ইয়ান ওয়ার্ডল
প্রারম্ভিক জীবন
২০১১ সালে ইয়র্কশায়ার দলে যোগ দেন। এরপূর্বে ব্রাডফোর্ড লীগে ক্লেকহিটন ক্রিকেট ক্লাবে খেলেন। দ্বিতীয় একাদশ চ্যাম্পিয়নশীপে ইয়র্কশায়ারের দ্বিতীয় একাদশে খেলেন। জুলাই, ২০১১ সালে নটিংহ্যামশায়ারের বিপক্ষে টুয়েন্টি২০ খেলায় অভিষেক ঘটে। খেলায় তিনি ৩.১ ওভার বোলিং করে দুই উইকেট পান। এরপর তিনি আরও কয়েকটি টুয়েন্টি২০ খেলায় অংশ নিয়ে উইকেট পেলেও তার ওভারপ্রতি রান প্রদানের হার ৫.৮২। ২০১১ সালে চারটি টুয়েন্টি২০ ও কাউন্টি চ্যাম্পিয়নশীপের একটি খেলায় অংশগ্রহণ করেন। ২০১২ মৌসুমেও ইয়র্কশায়ারের পক্ষে খেলার জন্য চুক্তিবদ্ধ হন।
আন্তর্জাতিক ক্রিকেট
জুলাই, ২০১১ সালে রোজেস ম্যাচে ল্যাঙ্কাশায়ারের বিপক্ষে প্রথম-শ্রেণীর ক্রিকেটে অভিষিক্ত হন। খেলায় তিনি ৬৮ রান দিয়ে এক উইকেট পান। এ খেলার পর টিম ব্রেসনান আন্তর্জাতিক খেলা থেকে ফিরে আসায় তাকে দলের বাইরে রাখা হয়।
টাকিন
টাকিন (Budorcas taxicolor; ), বা গ্নু ছাগল, একটি ক্যাপ্রিনি উপপরিবারের বৃহৎ প্রজাতির ছাগল-জাতীয় প্রাণী, যাদের প্রধানত দেখা মেলে পূর্ব হিমালয় অঞ্চলে। এদের চারটি উপ-প্রজাতি হলো মিশমি টাকিন, সোনালী টাকিন, তিব্বতি বা সিচুয়ান টাকিন, এবং ভুটানি টাকিন। টাকিন ভুটানের জাতীয় পশু।
আবাসস্থল
সমুদ্রতল থেকে 1000 and 4500 m এর উচ্চতার মধ্যে বনভূমি উপত্যকা থেকে পাথুরে, ঘাস দিয়ে আবৃত আলপাইন অঞ্চলে টাকিন পাওয়া যায়। মিশমি টাকিন পূর্ব অরুণাচল প্রদেশে দেখা যায়, আর ভুটানি টাকিন পশ্চিম অরুণাচল প্রদেশ এবং ভুটানে রয়েছে। ভারতের অরুণাচল প্রদেশের দিহং-দিবাং বায়োস্ফিয়ার রিজার্ভ মিশমি, উত্তর সিয়াং (কোপু) এবং ভুটানি টাকিনের উভয়েরই একটি শক্তিশালী কেন্দ্র। উত্তর আমেরিকার ওহাইওর কম্বারল্যান্ডে বুনো টাকিনের একটি সক্রিয় প্রজননশীল দল বিচরণ করে। তারা চিড়িয়াখানা ও অ্যাকুরিয়াম অ্যাসোসিয়েশনের মাধ্যমে গঠিত একটি স্পেসিস সারভাইভাল প্ল্যান (এসএসপি) এর অংশ। আমেরিকার মিনেসোটা চিড়িয়াখানায় বন্দি অবস্থায়ও কিছু রয়েছে। সান দিয়েগো চিড়িয়াখানা, দ্য লস অ্যাঞ্জেলেস চিড়িয়াখানা, নর্থ ডাকোটাতে রেড রিভার চিড়িয়াখানা, মন্টানার জুমন্টানায়, রোড আইল্যান্ডের রজার উইলিয়ামস পার্ক চিড়িয়াখানা এবং কানাডার অন্টারিওর পিটারবারোতে রিভারভিউ পার্ক ও চিড়িয়াখানায় প্রদর্শনের জন্য রয়েছে কিছু টাকিন।
অবস্থা
মূলত অতিরিক্ত পরিমাণে শিকার ও তাদের প্রাকৃতিক আবাস ধ্বংসের কারণে, টাকিনকে চীনে বিপন্ন এবং আইইউসিএন এর তালিকায় বিপদগ্রস্ত হিসেবে চিহ্নিত করা হয়েছে। যদিও টাকিন প্রাকৃতিকভাবে একটি সাধারণ প্রজাতি নয়, তবে তাদের সংখ্যা যথেষ্ট হ্রাস পেয়েছে বলে মনে হয়। মায়ানমারে অবৈধ বন্যপ্রাণীর ব্যবসায় টাকিনের শিং রয়েছে এবং ১৯৯৯-২০০৬ সাল থেকে তাচিলিক বাজারে তিনটি সমীক্ষায় মোট ৮৯ টি শিং প্রকাশ্যে বিক্রির জন্য পাওয়া গিয়েছিল।
কোরীয় ভাষার রোমানীকরণ
কোরীয় ভাষার রোমানীকরণ লাতিন লিপিতে কোরীয় ভাষা প্রকাশ করার পদ্ধতিকে নির্দেশ করে। কোরীয় ভাষার বর্ণানুক্রমিক লিপি হাঙ্গুল, ঐতিহাসিকভাবে হাঞ্জার (চীনা অক্ষর) সাথে ব্যবহার করা হতো, যদিও বর্তমানে এধরনের ব্যবহার বিরল হয়ে উঠেছে।
কোরীয় ভাষায় রোমাজা শব্দের আক্ষরিক অর্থ রোমান অক্ষর যা লাতিন লিপিকে নির্দেশ করে। "রোমাজা" শব্দটি ইংরেজি "রোমানাইজেশন" শব্দের থেকে আলাদা। প্রথমটি কোরীয় ভাষার পাঠ্যে লাতিন লিপির যেকোনো ব্যবহারকে নির্দেশ করে - যা হতে পারে যেকোনো কোরীয় বা অকোরীয় শব্দ কিংবা নাম। দ্বিতীয়টি লাতিন লিপি ব্যবহার করে কোরীয় শব্দ লেখাকে বোঝায় - যা হতে পারে যেকোনো আলাদা শব্দের রোমানীকরণ বা সম্পূর্ণ একটি কোরীয় পাঠ্যের রোমানীকরণ।
পদ্ধতিসমূহ
রোমানীকরণের কয়েকটি পদ্ধতি রয়েছে: এটি আসলে একটি নামের ভিতরে দুটি ভিন্ন পদ্ধতি: একটি উত্তর কোরিয়ার জন্য (ডিপিআরকে), অন্যটি দক্ষিণ কোরিয়ার জন্য (আরওকে)। প্রাথমিকভাবে এটি ইয়েল পদ্ধতির উপর ভিত্তি করে গঠিত হয় এবং উভয় রাষ্ট্র একত্রে এ পদ্ধতি উন্নয়নে কাজ করে। তবে শেষ পর্যন্ত চুড়ান্ত খসড়ায় তারা একমত হতে পারেনি। দুই পদ্ধতির মধ্যে কিছু অমিল রয়েছে।
সংশোধিত রোমানীকরণ ও ম্যাককিউন-রাইশাওয়ার সংস্করণের মধ্যে মূল পার্থক্য কিছু বিশেষ হাঙ্গুল বর্ণ প্রকাশের প্রক্রিয়ায়। উভয় পদ্ধতিতে চেষ্টা করা হয়েছে আলোচ্য শব্দটি যদি ইংরেজি শব্দ হতো তবে এর বানান কেমন করে লেখা হতো তার সাথে মিল রাখতে, যাতে একজন ইংরেজিভাষী ব্যক্তি এটি স্বাভাবিকভাবে উচ্চারণ করেই কোরীয় উচ্চারণের কাছাকাছি যেতে পারে। ফলে একই হাঙ্গুল বর্ণ প্রকাশের জন্য উচ্চারণের ক্ষেত্র সাপেক্ষে পৃথক রোমান বর্ণ ব্যবহার করা যেতে পারে। অন্যদিকে, ইয়েল পদ্ধতি ক্ষেত্র নির্বিশেষে সবসময় একই রোমান বর্ণ দিয়ে একই হাঙ্গুল বর্ণ প্রকাশ করে। ফলে এটি উচ্চারণের ক্ষেত্রভিত্তিক পার্থক্যকে অনুসরণ করে না।
এই পদ্ধতিগুলোর পাশাপাশি লোকজন নাম ও অন্যান্য শব্দের ক্ষেত্রে বিভিন্ন ধরনের বানান ব্যবহার করে থাকে। (যেমন, 이/리 (李), যা Lee, Yi, I অথবা Rhee হিসেবে রোমানীকরণ করা হয়ে থাকে)।
এসকেএটিএস (প্রমিত কোরীয় বর্ণের রোমানীকরণ পদ্ধতি) বা কোরীয় ভাষার সমতুল্য মোর্স কোড একটি বিশেষ প্রতিবর্ণীকরণ পদ্ধতি যা মূলত ভাষার প্রতিবর্ণীকরণে ব্যবহৃত হয় না। এটি কোরীয় হাঙ্গুল বর্ণকে সমতুল্য মোর্স কোডের লাতিন বর্ণে প্রকাশ করতে ব্যবহৃত হয়। অনুরূপ একটি পদ্ধতি হলো কীবোর্ড চেপে প্রতিবর্ণীকরণ করা, যা দুবল্শিক লেআউটে একটি কোরিয়ান শব্দ তৈরি হয়, যার সাথে কীবোর্ডের রোমান হরফের কোন সম্পর্ক থাকে না। (যেমন, 위키백과 → dnlzlqorrhk) এটি সাধারণত ইন্টারনেটে বিশেষত ব্যবহারকারী নামের ক্ষেত্রে ব্যবহৃত হতে দেখা যায়।
Notes:
কোরীয় ভাষার জন্য নতুন লিখন পদ্ধতি হিসেবে
১৯২০ থেকে ১৯৩০-এর দশকে সোভিয়েত ইউনিয়নের বিভিন্ন ভাষাকে লাতিন বর্ণে প্রকাশ শুরু হয় এবং পরিকল্পনা করা হয় একদম পূর্ব দিকের কোরীয়দের ভাষাও এর অন্তর্ভুক্ত হবে। হাঞ্জাকে শেখার পক্ষে খুবই কঠিন এবং হাঙ্গুলকে টাইপ করা ও হাতে লেখার ক্ষেত্রে সমস্যাপূর্ণ দাবি করা হয়। যেহেতু হাঞ্জা বাদ দেওয়া হলে তা অনেক অস্পষ্টতার সৃষ্টি করবে, তাই এটা প্রস্তাব করা হয় যে সমস্ত চীনা শব্দকে কোরীয় উদ্ভুত শব্দ দ্বারা প্রতিস্থাপন করা হবে। (কোরীয় ভাষার ভাষাগত বিশুদ্ধতার তুলনা)  বিখ্যাত কোরীয়বিদ আলেকসান্দ্র খোলোদোভিচ (যিনি পরে কোরীয় শব্দের রুশ প্রতিলিপিকরণ পদ্ধতি তৈরি করেন) কর্তৃক তৈরি নতুন বর্ণমালা ছিলো এমন: a ʙ d e æ g h i y k kh l r m n ng o ө ə p ph s t th u z
সোভিয়েত রোমান-উদ্ভুত বর্ণমালায় ছোটহাতের ʙ প্রায়ই ব্যবহৃত হতো কারণ কিছু বর্ণমালায় ভিন্ন উদ্দেশ্যে b এর মতো বর্ণ ছিলো। শুধু ছোট হাতের বর্ণের ব্যবহারও অস্বাভাবিক ছিলো না, যেমন আদিগে ভাষার লাতিন বর্ণমালা।
সোভিয়েত লাতিন বর্ণমালায় লিখিত কিছু শব্দ: gu lli, nongdhion haggio, nong ʙ, zængsan, gugga diaʙondiyi.
এই বর্ণমালা কোরীয়দের সমালোচনার সম্মুখীন হয় এবং কখনো ব্যবহার করা হয়নি।
বহিঃসংযোগ
পুরাতন অনলাইন সরঞ্জাম:
হামিরপুর লোকসভা কেন্দ্র
হামিরপুর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর হামিরপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
হামিরপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী কুনওয়ার পুষ্পেন্দ্র সিং চণ্ডেল।
ইসা আবু ইসা
ইসা আব্দুল সালাম আবু- ইসা  (আরবি: عيسى عبد السلام أبو عيسى‎; জন্ম ২০ সেপ্টেম্বর ১৯৫৫) কাতারের একজন নামকরা ব্যবসায়ী ও বিনিয়োগকারী। তিনি সালাম ইন্টারন্যাশনাল ইনভেস্টমেন্ট লিমিটেডের চেয়ারম্যান ও প্রধান নির্বাহী কর্মকর্তা।
শিক্ষা এবং কর্মজীবন
আবু ইসা মার্কিন যুক্তরাষ্ট্রের ক্যালিফোর্নিয়ার সান ডিয়েগোতে অবস্থিত ইউনাইটেড স্টেটস ইন্টারন্যাশনাল ইউনিভার্সিটি থেকে ব্যবসায় প্রশাসনে ব্যাচেলর অফ সায়েন্স ডিগ্রী অর্জন করেন। আন্তর্জাতিক পর্যায়ে, তিনি ওয়ার্ল্ড ইকোনমিক ফোরাম এবং আরব বিজনেস কাউন্সিলের এর একজন সদস্য। ৬০ বছরেরও বেশি সময় ধরে ঐতিহ্যের সাথে কাতারের অন্যতম বৃহত্তম এবং অন্যতম প্রতিষ্ঠিত কোম্পানির প্রধান হিসেবে, জনাব আবু ইসা, কাতারের পারিবারিক মালিকানাধীন ব্যবসাগুলির মধ্যে একটি থেকে সালাম ইন্টারন্যাশনাল ইনভেস্টমেন্ট লিমিটেডকে একটি পাবলিক শেয়ারহোল্ডিং কোম্পানিতে রূপান্তরিত করেছেন। প্রতিষ্ঠার পর থেকেই তার নিরলসে প্রচেষ্টা ও নেতৃত্ব কোম্পানীটিকে সারা পৃথিবীতে পরিচিত করেছে। জনাব ইসা লেবাননের সিরিন রিয়েল এস্টেট কোম্পানী এর ভাইস-চেয়ারম্যান এবং কাতারি ব্যবসায়ী সমিতির মহাসচিব। ইসা আবু-ইসা আরবিয়ান বিজনেস কাতার পাওয়ার লিস্ট ২০১২-তে ৪৩তম স্থানে ছিলেন ।
সালাম ইন্টারন্যাশনাল ইনভেস্টমেন্ট লিমিটেড (এসআইআইএল)
আবু ইসার নেতৃত্বে, এসআইআইএল এর অনেক সমৃদ্ধি ও উন্নয়ন ঘটেছে। তিনি প্রযুক্তি এবং যোগাযোগ, নির্মাণ ও উন্নয়ন, ভোগ্যপণ্য, শিল্প, ও বিনিয়োগ এবং রিয়েল এস্টেট সেক্টরে তার কোম্পানির বিভিন্ন বিনিয়োগ এবং ব্যবস্থাপনার বিষয়গুলো তত্ত্বাবধান করেন। ২০০৬ সালে, মূলধন বৃদ্ধি এবং সম্প্রসারণের কারণে, কোম্পানিটি লুসাইলে নতুন অফিস ভবন এবং টাওয়ার নির্মাণের পরিকল্পনা করে। ২০০৯ সালে, এসআইআইএল দ্য পার্ল-কাতারের জুমানা টাওয়ার ভবনে একটি অংশীদারত্ব নেয়ার পরিকল্পনা করে । কোম্পানিটি সম্প্রতি লেবাননে ৩০ মিলিয়ন ডলারের মূলধন সহ অন্যান্য শেয়ারহোল্ডারদের সাথে একটি নতুন বিনিয়োগ ব্যাংক প্রতিষ্ঠার পরিকল্পনা করেছে । এসআইআইএল-এর কার্যক্রম কাতার, সংযুক্ত আরব আমিরাত, ফিলিস্তিন, কুয়েত, সৌদি আরব, ওমান, বাহরাইন, জর্ডান এবং লেবাননেও বিস্তৃত। এটি সম্প্রতি মধ্যপ্রাচ্য অঞ্চলের ফোর্বস মিডল ইস্টের শীর্ষ ২০০ কোম্পানির মধ্যে একটি হিসাবে নির্বাচিত হয়েছে । সালাম ইন্টারন্যাশনাল ইনভেস্টমেন্ট এবং সালাম বাউনিয়ানের পরিচালনা পর্ষদের চেয়ারম্যান ছাড়াও জনাব ইসা কাতারি ব্যবসায়ী সমিতির মহাসচিব যা কাতারের একটি অন্যতম বেসরকারি সংস্থা। এটি কাতারের ব্যবসায়ী সম্প্রদায়ের উন্নয়নে এবং আন্তর্জাতিকভাবে কাতারের বাণিজ্যিক ভাবমূর্তি বাড়াতে গুরুত্বপূর্ণ ভূমিকা পালন করে। এছাড়াও তিনি কাতারের আল শাখাব একস্ট্রিয়ান একাডেমীর বোর্ড অফ ট্রাস্টির সদস্য, লেবাননের সিরেনের ভাইস-চেয়ারম্যান এবং কাতারি-তুর্কি ব্যবসায়িক কাউন্সিলের ভাইস-চেয়ারম্যান।
গিবসন গিটার কর্পোরেশন
গিবসন গিটার কর্পোরেশন (ইংরেজি: Gibson Guitar Corporation) আমেরিকার ন্যাশভিল, টেনেসি ভিত্তিক গিটার ও অন্যান্য যন্ত্রের নির্মাণকারী প্রতিষ্ঠান। অরভিল গিবসন ১৯০২ সালে ম্যান্ডোলিন পরিবারের যন্ত্রপাতি নির্মাণের জন্যে গিবসন ম্যান্ডোলিন-গিটার উৎপাদন কোম্পানি, লিমিটেড নামে কালামাজু, মিশিগানে এই কোম্পানি প্রতিষ্ঠা করেন।
গিবসন কারখানা
নিচে গিবসন যন্ত্র উত্পাদনে ব্যবহৃত কিছু সুবিধা এবং প্রতিষ্ঠানের উল্লেখ রয়েছে:
নাস্ত্রো দারজেন্তো
নাস্ত্রো দারজেন্তো (Nastro d'Argento) হল ইতালীয় চলচ্চিত্র সাংবাদিকদের জাতীয় সিন্ডিকেট কর্তৃক প্রদত্ত বার্ষিক ইতালীয় চলচ্চিত্র পুরস্কার। এটি ১৯৪৬ সাল থেকে প্রদান করা হচ্ছে। নাস্ত্রো দারজেন্তোকে ইউরোপের সবচেয়ে প্রাচীন চলচ্চিত্র পুরস্কার বলে অভিহিত করা হয়।
নামুত দাই
নামুত দাই (১৯৫৪ – ৮ নভেম্বর ২০১৯) ভারতের অরুণাচল প্রদেশের একজন শিক্ষক ছিলেন। তিনি ১৯৯৮ সালে অরুণাচল প্রদেশ সরকারের নিকট থেকে রাজ্য শিক্ষক পুরস্কার এবং ২০০৭ সালে ভারত সরকারের নিকট থেকে জাতীয় শিক্ষক পুরস্কার লাভ করেন।
জীবনী
নামুত দাই ১৯৫৪ সালে জন্মগ্রহণ করেন। তার পিতার নাম ওতেল দাই ও মায়ের নাম মোমাং দাই। তিনি ১৯৭১ সালে শিক্ষকতা পেশার সাথে যুক্ত হন। ২০১৪ সালে তিনি চাকরি থেকে অবসর গ্রহণ করেন। ১৯৯৮ সালে তিনি অরুণাচল প্রদেশ সরকারের নিকট হতে রাজ্য শিক্ষক পুরস্কার লাভ করেন। এরপর, ২০০৭ সালে তাকে জাতীয় শিক্ষক পুরস্কার প্রদান করে ভারত সরকার।
নামুত দাই ২০১৯ সালের ৮ নভেম্বর প্রয়াত হন।
নিরামিষ ভোজন
নিরামিষ ভোজন হল আমিষ (লাল মাংস, পোল্ট্রি, সামুদ্রিক খাবার, পোকামাকড় এবং অন্য কোনো প্রাণীর মাংস) খাওয়া থেকে বিরত থাকার অভ্যাস। এর মধ্যে পশুহত্যার সমস্ত উপজাত খাওয়া থেকে বিরত থাকাও অন্তর্ভুক্ত থাকতে পারে।
বিভিন্ন কারণে নিরামিষ গৃহীত হতে পারে। অনেক লোক সংবেদনশীল প্রাণীর জীবনের প্রতি সম্মান দেখিয়ে মাংস খেতে আপত্তি করে। এই ধরনের নৈতিক অনুপ্রেরণাগুলি বিভিন্ন ধর্মীয় বিশ্বাসের পাশাপাশি প্রাণী অধিকারের পক্ষসমর্থনের অধীনে সংহিতাবদ্ধ করা হয়েছে। নিরামিষ ভোজনের অন্যান্য অনুপ্রেরণা হল স্বাস্থ্য-সম্পর্কিত, রাজনৈতিক, পরিবেশগত, সাংস্কৃতিক, নান্দনিক, অর্থনৈতিক, স্বাদ-সম্পর্কিত, অথবা অন্যান্য ব্যক্তিগত পছন্দের সাথে সম্পর্কিত।
নিরামিষ খাদ্যের অনেক বৈচিত্র্য রয়েছে: ওভো-ল্যাক্টো নিরামিষ খাদ্যে ডিম ও দুগ্ধজাত দ্রব্য উভয়ই অন্তর্ভুক্ত থাকে, ওভো-নিরামিষ খাদ্যেে ডিম থাকে কিন্তু দুগ্ধজাত দ্রব্য নয়, এবং ল্যাক্টো-নিরামিষ খাদ্যে দুগ্ধজাত পণ্য অন্তর্ভুক্ত থাকে কিন্তু ডিম নয়। নিরামিষ খাদ্যের মধ্যে কঠোরতম হিসাবে, নিরামিষ খাদ্যে ডিম ও দুগ্ধ সহ সমস্ত প্রাণীজ পণ্য বাদ দেওয়া হয় (এবং এমনকি প্রাণী থেকে প্রাপ্ত যেকোন পণ্যের ব্যবহার পরিহার করার জন্যও প্রসারিত হয়)।
নিরামিষ খাদ্য রক্ষণাবেক্ষণ চ্যালেঞ্জিং হতে পারে।যদিও প্রাণীজ পণ্য পরিহার করা স্বাস্থ্য এবং নৈতিক উদ্বেগকে সমর্থন করতে পারে, পুষ্টির ঘাটতি রোধ করার জন্য খাদ্যতালিকাগত সম্পূরক প্রয়োজন হতে পারে যদি এই ধরনের সমস্ত পণ্য পরিহার করা হয়, বিশেষ করে ভিটামিন বি১২-এর জন্য। প্যাকেটজাত ও প্রক্রিয়াজাত খাবারে সামান্য পরিমাণে প্রাণী উপাদান থাকতে পারে। যদিও কিছু নিরামিষাশীরা এই জাতীয় উপাদানগুলির জন্য পণ্যের লেবেলগুলি পরীক্ষা করে, অন্যরা সেগুলি গ্রহণে আপত্তি করে না বা তাদের উপস্থিতি সম্পর্কে অবগত নয়।
ইতিহাস
নিরামিষ ভোজনের প্রাচীনতম নথিটি আসে খ্রীস্টপূর্ব  ৯ম শতাব্দী থেকে,  সকল জীবের প্রতি সহনশীলতা জাগিয়ে তোলে।  জৈনধর্মে যথাক্রমে ২৩তম ও ২৪তম তীর্থঙ্কর, পার্শ্বনাথ ও মহাবীর, ৮ম ও ৬ষ্ঠ শতাব্দীর মধ্যে অহিংসা এবং জৈন নিরামিষবাদকে পুনরুজ্জীবিত ও সমর্থন করেছিলেন; নিরামিষের সবচেয়ে ব্যাপক এবং কঠোরতম রূপ।   ভারতীয় সংস্কৃতিতে, নিরামিষবাদ সহস্রাব্দ ধরে পশুদের প্রতি অহিংসার মনোভাবের সাথে ঘনিষ্ঠভাবে যুক্ত রয়েছে এবং ধর্মীয় গোষ্ঠী ও দার্শনিকদের দ্বারা প্রচারিত হয়েছে। খ্রীস্টপূর্ব ৫ম শতাব্দীর আচরাঙ্গ সূত্র জৈন-নিরামিষাবাদের সমর্থন করে; এবং সন্ন্যাসীদের ঘাসের উপর হাঁটা নিষিদ্ধ করে যাতে তাদের উপর ব্যথা না হয় এবং ভিতরে বসবাসকারী ছোট পোকামাকড় মারা না যায়। তিরুক্কুরাল-এর প্রাচীন ভারতীয় কাজ, খ্রীস্টপূর্ব ৫ম শতাব্দীর আগে, স্পষ্টভাবে ও দ্ব্যর্থহীনভাবে সাধারণ মানুষের গুণ হিসাবে মাংস পরিহার করা এবং হত্যা না করাকে জোর দেয়।    তিরুক্কুরালের ২৬ অধ্যায়, বিশেষ করে শ্লোক  ২৫১-২৬০, শুধুমাত্র নিরামিষ বা নিরামিষভোজী সম্পর্কে আলোচনা করে।
হেলেনিস, মিশরীয় ও অন্যান্যদের মধ্যে নিরামিষবাদের চিকিৎসা বা ধর্মীয় শুদ্ধিকরণ উদ্দেশ্য ছিল। নিরামিষবাদ প্রাচীন গ্রীসেও চর্চা করা হত এবং গ্রীসে নিরামিষ তত্ত্ব ও অনুশীলনের প্রথম নির্ভরযোগ্য প্রমাণ খ্রিস্টপূর্ব ৬ষ্ঠ শতাব্দী থেকে। অর্ফিকবাদ, সেই সময়ে গ্রীসে ছড়িয়ে পড়া একটি ধর্মীয় আন্দোলন, নিরামিষবাদের চর্চা ও প্রচার করেছিল। গ্রীক শিক্ষক পিথাগোরাস, যিনি দেহান্তরপ্রাপ্তির পরোপকারী মতবাদের প্রচার করেছিলেন, সম্ভবত নিরামিষ চর্চা করতেন, কিন্তু মাংস খাওয়া হিসাবে রেকর্ড করা হয়। ওভিডের রূপান্তর মতবাদে পিথাগোরাসের কাল্পনিক চিত্রাঙ্কন দেখা যায়, যেখানে তিনি এক ধরনের কঠোর নিরামিষবাদের পক্ষে কথা বলেন। এই চিত্রায়নের মাধ্যমেই পিথাগোরাস প্রাথমিক আধুনিক যুগে ইংরেজি ভাষাভাষীদের কাছে সবচেয়ে বেশি পরিচিত ছিলেন এবং "নিরামিষাশীবাদ" শব্দের মুদ্রার আগে নিরামিষাশীদের ইংরেজি তে "Pythagoreans" হিসেবে উল্লেখ করা হতো। প্রায় ছয় শতাব্দী পরে অন্য একটি দৃষ্টান্তে (খ্রিস্টপূর্ব ৩০ শতাব্দী-৫০ খ্রিস্টাব্দ) উত্তর থ্রেসিয়ান অঞ্চলে মোয়েসি উপজাতির দ্বারা নিরামিষভোজীও অনুশীলন করা হয়েছিল (যারা বর্তমান সার্বিয়া ও বুলগেরিয়ায় বসবাস করত), মধু, দুধ ও পনির খাওয়ানো।
জাপানে ৬৭৫ সালে, সম্রাট তেনমু এপ্রিল থেকে সেপ্টেম্বরের মধ্যে ব্যস্ত কৃষিকাজের সময় হত্যা এবং মাংস খাওয়া নিষিদ্ধ করেছিলেন কিন্তু বন্য পাখি এবং বন্য প্রাণী খাওয়া বাদ দিয়েছিলেন। এই নিষেধাজ্ঞাগুলি এবং আরও কয়েকটি যেগুলি শতাব্দী ধরে অনুসরণ করা হয়েছিল ঊনবিংশ শতাব্দীতে মেইজি পুনর্গঠনের সময় উল্টে দেওয়া হয়েছিল। চীনে, সং রাজবংশের সময়, বৌদ্ধ রন্ধনপ্রণালী এটা জনপ্রিয় হয়ে উঠেছিল যে নিরামিষ রেস্তোরাঁ দেখা যায় যেখানে শেফরা উপাদান ব্যবহার করতেন যেমন শিম, গ্লুটেন (ময়দায় প্রস্তুত আঠা), শূকরের মাংস সহ মাংসের অ্যানালগ তৈরি করতে মূল শাকসবজি ও মাশরুম, পাখি, ডিম এবং কাঁকড়া রো,  এবং আজও ব্যবহৃত অনেক মাংসের বিকল্প যেমন টোফু, সেইটান ও কোনজ্যাক চীনা বৌদ্ধ খাবারের উদ্ভব।
প্রাচীনকালের শেষ দিকে রোমান সাম্রাজ্যের খ্রিস্টীয়করণের পর, নিরামিষবাদ কার্যত ইউরোপ থেকে বিলুপ্ত হয়ে যায়, যেমনটি ভারত ছাড়া অন্যত্র হয়েছিল। মধ্যযুগীয় ইউরোপে সন্ন্যাসীদের বেশ কয়েকটি আদেশ তপস্বী কারণে মাংস খাওয়া সীমিত বা নিষিদ্ধ করেছিল, কিন্তু তাদের কেউই মাছ পরিহার করেনি। তাছাড়া, "মাছ"-এর মধ্যযুগীয় সংজ্ঞায় সীল, পোর্পোইস, ডলফিন, বারনাকল গিজ, পাফিন ও বিভারের মতো প্রাণী অন্তর্ভুক্ত ছিল। রেনেসাঁর সময় নিরামিষবাদ পুনরায় আবির্ভূত হয়, ১৯ ও ২০ শতাব্দীতে আরও ব্যাপক হয়ে ওঠে। ১৮৪৭ সালে, প্রথম নিরামিষ সোসাইটি যুক্তরাজ্যে প্রতিষ্ঠিত হয়; জার্মানি, নেদারল্যান্ডস ও অন্যান্য দেশগুলি অনুসরণ করেছিল। ১৮৮৬ সালে, নিরামিষ উপনিবেশ নুয়েভা জার্মানিয়া প্যারাগুয়েতে প্রতিষ্ঠিত হয়েছিল, যদিও এর নিরামিষ দিকটি স্বল্পস্থায়ী প্রমাণিত হবে। আন্তর্জাতিক নিরামিষ ইউনিয়ন, জাতীয় সমাজের সমিতি, ১৯০৮ সালে প্রতিষ্ঠিত হয়েছিল। পশ্চিমা বিশ্বে, ২০ শতকে পুষ্টিকর, নৈতিক, এবং সম্প্রতি-পরিবেশ ও অর্থনৈতিক উদ্বেগ।
ফ্রান্সিস রাদে
ডান|থাম্ব| রাডে, ২০১০
ফ্রান্সিস রাদে (জন্ম ২৯ শে জানুয়ারি, ১৯৪৪, ইংল্যান্ডের ম্যানচেস্টারে) জেরুসালেমের হিব্রু বিশ্ববিদ্যালয়ের শ্রম আইনে ইলিয়াস লিবারম্যান চেয়ারের ইমেরিটাস অধ্যাপিকা। রাদে বর্তমানে  কলম্যান কলেজ অব ম্যানেজমেন্ট একাডেমিক স্টাডিজের হাইম স্ট্রাইকস ল স্কুলে আইনের অধ্যাপিকা, যেখানে তিনি ইসরায়েলে আন্তর্জাতিক আইন একত্রীকরণের কনকর্ড সেন্টারের সভাপতি এবং বিদ্যালয়ের স্নাতক কর্মসূচির প্রধান হিসাবেও কাজ করেন।
রাদে ইউনিভার্সিটি কলেজ লন্ডনের সম্মানিত অধ্যাপিকা এবং কোপেনহেগেন বিশ্ববিদ্যালয়ের সম্মানিত চিকিৎসক। তিনি ইসরায়েলের সুপ্রিম কোর্টে একজন মামলা মোকদ্দমায় লড়াই মানবাধিকারের জন্য একজন কর্মী, এবং নারীর বিরুদ্ধে বৈষম্যের সকল প্রকার বিলোপ সংক্রান্ত সম্মেলনের একজন বিশেষজ্ঞ সদস্যা এবং বিভিন্ন সরকারি ও বেসরকারি সংস্থার সদস্যা ছিলেন ও নিয়োজিত আছেন। ২০১১ সালের হিসাবে, তিনি জাতিসংঘের মানবাধিকার কাউন্সিলের ওয়ার্কিং গ্রুপের সদস্যা হিসেবে নারীর প্রতি বৈষম্য নিয়ে কাজ করেন। অধ্যাপক রাদে বিবাহিত এবং তার তিনটি সন্তান রয়েছে।
জীবনী
ফ্রান্সিস রাদে যুক্তরাজ্যে বড় হয়েছেন। তিনি লন্ডন স্কুল অব ইকোনমিক্সে আইন বিষয়ে পড়াশোনা করেছেন। তিনি তার এলএল শেষ করার পর ব্রিটিশ ইনস্টিটিউট অব ইন্টারন্যাশনাল অ্যান্ড কম্পারেটিভ ল-এ গবেষক হিসেবে কাজ করেছিলেন। ১৯৬৬ সাল থেকে ১৯৬৮ সালের মধ্যে তিনি তানজানিয়ার পূর্ব আফ্রিকা বিশ্ববিদ্যালয়ের একজন প্রভাষক ছিলেন, যেখানে তিনি প্রথম পূর্ব আফ্রিকান শ্রম আইন কোর্সটি প্রতিষ্ঠা করেছিলেন।  তিনি ১৯৬৮ সালে  ইসরায়েলে চলে আসেন এবং পিএইচডি সম্পন্ন করেন। জেরুসালেমের হিব্রু বিশ্ববিদ্যালয়ে পড়াশোনা করেন, যেখানে তিনি শ্রম আইনে ইলিয়াস লিবারম্যান চেয়ার হয়েছিলেন। রাদে সাউদার্ন ক্যালিফোর্নিয়া বিশ্ববিদ্যালয়, তুলানে বিশ্ববিদ্যালয়, কোপেনহেগেন বিশ্ববিদ্যালয় এবং অক্সফোর্ড বিশ্ববিদ্যালয়ের পরিদর্শক অধ্যাপিকা হিসাবে কাজ  করেছেন।
একাডেমিক ও আইনি পেশা
রাদে বর্তমানে কলম্যান কলেজ অব ম্যানেজমেন্ট একাডেমিক স্টাডিজের হেইম স্ট্রাইকস ল স্কুলে আইনের অধ্যাপিকা, যেখানে তিনি ইসরায়েলের আন্তর্জাতিক মানবাধিকার আইন অ্যামিকাস ক্লিনিকের সাথে কনকর্ড সেন্টার ফর ইন্টিগ্রেশন অব ইন্টারন্যাশনাল ল -এর সভাপতি ও স্কুলের স্নাতক প্রোগ্রামের প্রধান।
তিনি ইসরায়েল আইন পর্যালোচনার প্রধান সম্পাদক; হিব্রু বিশ্ববিদ্যালয়ে মহিলা গবেষণার জন্য লেফার সেন্টারের চেয়ার; মিনার্ভা সেন্টার ফর হিউম্যান রাইটসের একাডেমিক কমিটির চেয়ারম্যান; এবং ইসরায়েলি অ্যাসোসিয়েশন অব ফেমিনিস্ট অ্যান্ড জেন্ডার স্টাডিজের চেয়ারের দায়িত্ব পালন করেছেন।
হ্যারি পটার ইন ক্যালকাটা
হ্যারি পটার ইন ক্যালকাটা (Harry Potter in Calcutta) হলো উত্তম ঘোষের একটি রচনা, যেখানে হ্যারি পটার বাংলা সাহিত্যের বিভিন্ন ব্যক্তিত্বের মুখোমুখি হয়। জে কে রাউলিং ও তার আইনজীবীরা মেধাসত্ব দর্শিয়ে বইটি বাজার থেকে অপসারণের দাবি জানান এবং শেষ পর্যন্ত বইটির বিক্রি বন্ধ করে দেওয়া হয়।
চন্দ্র চূডেশ্বর মন্দির, হোশূর
চন্দ্র চূডেশ্বর মন্দির হলো একটি প্রাচীন শিব মন্দির, যা ভারতের তামিলনাড়ু রাজ্যের কৃষ্ণগিরি জেলার হোশূর শহরে একটি পাথুরে পাহাড়ে অবস্থিত ।
জনপ্রিয় সংস্কৃতিতে
2013 সালে টিভি৯- এর সিরিজ Heegu Unte- এর একটি পর্বে চন্দ্র চুদেশ্বর মন্দিরটি তথ্যচিত্রের বিষয়বস্তু হয়েছে ।
২০২৩–২৪ আফগানিস্তান পুরুষ ক্রিকেট দলের ভারত সফর
আফগানিস্তান জাতীয় ক্রিকেট দল তিনটি টুয়েন্টি২০ আন্তর্জাতিক খেলার জন্য ভারত সফর করে, যা জানুয়ারি ২০২৪-এ অনুষ্ঠিত হয়।
ডায়ার্ডের দুমুখো সাপ
Argyrophis diardii (যাকে সচরাচর ডায়ার্ডের দুমুখো সাপ, দীর্ঘ দুমুখো সাপ, দীর্ঘ কৃমি সাপ ও ইন্দোচীনা দুমুখো সাপ বলা হয়) হলো টাইফ্লোপিড গণের অন্তর্গত একটি নিরীহ সাপের প্রজাতি। প্রজাতিটির মূল নিবাস দক্ষিণ ও দক্ষিণ-পূর্ব এশিয়ায়। বর্তমানে এর দুটি উপ-প্রজাতি সনাক্ত করা হয়েছে।
ভৌগোলিক বিস্তৃতি
A. diardii প্রজাতিটি ভারতে (জলপাইগুড়ি-পশ্চিমবঙ্গ, আসামের দুন ভ্যালি পর্যন্ত পশ্চিমে) বাংলাদেশ, মায়ানমার, থাইল্যান্ড, লাওস, কম্বোডিয়া, ভিয়েতনাম, মালয় উপদ্বীপ, নিয়াস দ্বীপ, সুমাত্রা, ওয়েব দ্বীপ (উত্তর-পশ্চিম সুমাত্রার বাইরে), বাংকা এবং বোর্নিও তে সংরক্ষিত করা হয়েছে।
নামের উৎপত্তি
প্রজাতিটির দুটি নাম: বৈজ্ঞানিক নাম diardii এবং প্রচলিত নাম, ডায়ার্ডের দুমুখো সাপ মূলত ফরাসি প্রকৃতিবিদ পিয়েরে-মেদার্দ ডায়ার্ড (Pierre-Médard Diard) এর সম্মানার্থে রাখা হয়েছে।
শ্রেণিবিন্যাস
ডায়ার্ডের দুমুখো সাপকে হারম্যান স্লেগেল ১৮৩৯ সালে Typhlops Diardii হিসেবে নামকরণ করেন। তার মতে প্রজাতিটির নিবাস ছিল "Cochinchina [দক্ষিণ ভিয়েতনাম]"। সেইন্ট গিরন প্রজাতিটির স্থান হিসেবে "Cochinchina sans certitude [নিশ্চিতভাবে দক্ষিণ ভিয়েতনাম]" এবং ডোনাল্ড ই. হান (১৯৮০: ৫৬) "ইস্ট ইন্ডিজ" বলে বর্ণনা করেন।
নমিনোটাইপিক্যাল উপ-প্রজাতি সহ এর দুটি বর্তমান উপ-প্রজাতি হলো:
এহসান মানি
এহসান মানি (জন্ম: ২৩ মার্চ, ১৯৪৫) পাকিস্তানের রাওয়ালপিন্ডিতে জন্মগ্রহণকারী সাবেক আইসিসি সভাপতি। ১৯৫৯ থেকে ১৯৬৫ সময়কালে ডানহাতি ব্যাটসম্যান হিসেবে রাওয়ালপিন্ডি ক্লাব ও লাহোরের সরকারি কলেজ একাদশের পক্ষে খেলেছেন। এছাড়াও, বামহাতি ফাস্ট মিডিয়াম বোলিং করতেন তিনি।
প্রারম্ভিক জীবন
শৈশবকাল পাকিস্তানে অতিবাহিত করেন। এরপর লাহোর সরকারি কলেজে অধ্যয়ন শেষে আরও পড়াশোনার লক্ষ্যে যুক্তরাজ্যে চলে যান। পেশায় তিনি চার্টার্ড অ্যাকাউন্ট্যান্ট। ১৯৬০-এর দশকের শেষার্ধ্বে তিনি স্থায়ীভাবে যুক্তরাজ্যে বসবাস করছেন। যুক্তরাজ্যভিত্তিক অনেকগুলো ব্যাংকিং ও আবাসন সংস্থার সাথে জড়িত তিনি।
ক্রিকেট প্রশাসন
১৯৮৯ থেকে ১৯৯৬ পর্যন্ত পিসিবি'র প্রতিনিধি হিসেবে আইসিসিতে ভূমিকা রাখেন। ১৯৯৬ সালের ক্রিকেট বিশ্বকাপে পরামর্শক কমিটিতে পিসিবি'র প্রতিনিধিত্ব করেন। এছাড়াও ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপেও একই কমিটিতে ছিলেন। ১৯৯৬ সালে আইসিসি'র সদস্য দেশের ভোটে আইসিসি ফিন্যান্স ও মার্কেটিং কমিটিতে সভাপতি মনোনীত হন। জুন, ২০০২ সাল থেকে এ পদ বিলুপ্ত ঘটা পর্যন্ত দায়িত্বে ছিলেন। এরপর আইসিসি নির্বাহী পরিষদে সহ-সভাপতি মনোনীত হন। এ সময় তিনি লর্ড কাউড্রে ও স্যার ক্লাইড ওয়ালকটকে সহায়তা করেন। জুন, ২০০৩ সালে তিনি আইসিসি সভাপতি পদে যোগ দেন।
কেরল সংগীত নাটক অকাদেমি
কেরল সঙ্গীত নাটক অকাদেমি ভারতের কেরলের ত্রিশূর শহরে অবস্থিত। এটি ১৯৫৮ সালের ২ এপ্রিল প্রতিষ্ঠিত হয়েছিল, তৎকালীন ভারতের প্রধানমন্ত্রী পণ্ডিত জওহরলাল নেহেরু উদ্বোধন করেছিলেন। এর উদ্দেশ্য কেরলের নৃত্য, নাটক এবং সঙ্গীত লালন ও বিকাশ এবং কেরলের সাংস্কৃতিক ঐক্যের প্রচার করা। এটি ভারতীয় সংস্কৃতি সমৃদ্ধ করার জন্য নয়াদিল্লিতে সংগীত নাটক একাডেমির সাথে নিবিড় সহযোগিতায় কাজ করে। আঞ্চলিক থিয়েটার ত্রিশূরে সমস্ত আধুনিক সুবিধাসহ নির্মিত হয়েছে।
একাডেমী বাহরাইনে একটি সাংস্কৃতিক কেন্দ্র বাহরাইন-কেরল সমঝম শুরু করে ১ অক্টোবর ২০১০ সালে। বাহরাইন কেন্দ্রটি একাডেমি দ্বারা খোলা প্রথম সাংস্কৃতিক সম্প্রসারণ কেন্দ্র। একাডেমি রিয়াদ, আবুধাবি, নয়াদিল্লি, মুম্বই, চেন্নাই এবং ব্যাঙ্গালুরেও একই ধরনের কেন্দ্র স্থাপন করবে। থাম্ব|অকাদেমি প্রাঙ্গণের ভিতরে |alt=|240x240পিক্সেল ২ এপ্রিল ২০১৭ -এ, একাডেমী ২০১৬ সালে সঙ্গীত, নৃত্য, নাটকে এবং ঐতিহ্যবাহী শিল্পের বিভিন্ন ক্ষেত্রে অবদানের জন্য পুরস্কার ঘোষণা করেছিল।
রূপক কুলকার্নি
রূপক কুলকার্নি একজন ভারতীয় বাঁশীবাদক।
পটভূমি
তার পিতা পণ্ডিত মলহার রাও কুলকার্নি সংগীত নিয়ে কাজ করেছেন। তিনি পদ্মবিভূষণপ্রাপ্ত হরিপ্রসাদ চৌরাসিয়ার অধীনে মাইহার ঘরানার প্রতিনিধিত্ব করার জন্য তামিল নিয়েছিলেন।
ক্রিয়াকাণ্ড
রুপক তানসেন সমরোহ, পেশকার বিশ্ব সংগীত উৎসব, বিষ্ণু দিগম্বর পলুস্কর সমরোহ, হরবল্লব সংগীত সম্মেলন, টাইমস অফ ইন্ডিয়া ১৫০ বছরের উদ্‌যাপন কনসার্ট, ভীষ্ম পার্ব (পুনে), ওস্তাদ আমির খান সমরোহ, সভাই গন্ধর্ব ভীমসেন উৎসব, উত্তরপাড়া সংগীতচক্র, সপ্তক সংগীত উৎসব (আহমেদাবাদ), গুণিদাস সম্মিলন, হীরাবাই বড়োড়েকার স্মৃতি সমরোহ এবং শ্রুতি মন্ডল ইত্যাদিতে বাঁশী বাজিয়েছেন।
প্রকাশিত এ্যলবাম
তাঁর প্রথম অ্যালবামটি ১৮ বছর বয়সে প্রকাশিত হয়েছিল, যার শিরোনাম ছিল টেন্ডারলি, এতে তার সাথে ছিলেন তবলাবাদক অনিন্দ্য চট্টোপাধ্যায়। তাঁর অ্যালবামগুলি টাইমস মিউজিক, এইচএমভি, নাভ্রাস, প্লাস মিউজিক, রিদম হাউস, নিনাদ, এবিসিএল এর বিগ বি, সেন্স ওয়ার্ল্ড (লন্ডন), ক্রেচার্ডস ইত্যাদি কোম্পানি কর্তৃক প্রকাশিত হয়েছে।
পোলার মিউজিক প্রাইজ
পোলার মিউজিক প্রাইজ হচ্ছে একটি আন্তর্জাতিক সঙ্গীত পুরস্কার যা কোন ব্যক্তি, গোষ্ঠী বা প্রতিষ্ঠানকে তাদের ব্যতিক্রমী এবং সৃজনশীলতার জন্য দেয়া হয়। সুইডেনের বিখ্যাত পপ সঙ্গীত দল আব্বা (ABBA) 'র সদস্য স্টিগ এন্ডারসনের দানে ১৯৮৯ সালে রয়েল সুইডিশ একাডেমী অব মিউজিক এই পুরস্কার প্রদান শুরু করে। স্টিগ এন্ডারসন পোলার মিউজিক নামে একটি রেকর্ড কোম্পানীর মালিক যা তিনি সৃষ্টি করেছিলেন ১৯৬৩ সালে।
এই পুরস্কার অনুষ্ঠান প্রতি বছর মে মাসে সুইডেনের রাজধানী স্টকহোমে রাজা কার্ল ষোড়শ গুস্তাফ প্রদান করে থাকেন। এই পুরস্কারের পরিমাণ এক মিলিয়ন বা দশ লক্ষ সুইডিশ ক্রোনর (যা প্রায় ১,২৫,০০০ মার্কিন ডলার)।
ভাইটকান্দি ইউনিয়ন
ভাইটকান্দি ইউনিয়ন বাংলাদেশের ময়মনসিংহ জেলার ফুলপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
সেদ্রিক সোয়ারেস
সেদ্রিক রিকার্দো আলভেস সোয়ারেস (Cédric Soares; জন্ম: ৩১ আগস্ট ১৯৯১; সেদ্রিক সোয়ারেস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ফুলহ্যাম এবং পর্তুগাল জাতীয় দলের হয়ে রক্ষণভাগের খেলোয়াড় হিসেবে খেলেন।  তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
১৯৯৮–৯৯ মৌসুমে, পর্তুগিজ ফুটবল ক্লাব স্পোর্টিং সিপির যুব পর্যায়ের হয়ে খেলার মাধ্যমে সোয়ারেস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, স্পোর্টিং সিপির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; স্পোর্টিং সিপির হয়ে চার মৌসুমে ৬৭ ম্যাচে ২টি গোল করার পর ২০১৫–১৬ মৌসুমে তিনি প্রায় ৭ মিলিয়ন ইউরোর বিনিময়ে ইংরেজ ক্লাব সাউদাম্পটনে যোগদান করেছেন। এরপূর্বে তিনি এক মৌসুমের জন্য কুইঁব্রার হয়ে ধারে খেলেছেন। সাউদাম্পটনের হয়ে তার দ্বিতীয় মৌসুমে তিনি ক্লদ পুয়েলের অধীনে ২০১৬–১৭ ইএফএল কাপে রানার-আপ হয়েছেন। সাউদাম্পটনের সাথে চুক্তিবদ্ধ থাকাকালীন তিনি ইন্টার মিলান এবং আর্সেনালের হয়ে এক মৌসুম করে ধারে খেলেছেন। ২০২০–২১ মৌসুমে, তিনি সাউদাম্পটন হতে আরেক ইংরেজ ক্লাব আর্সেনালে যোগদান করেছেন।
২০০৬ সালে, সোয়ারেস পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত পর্তুগালের বয়সভিত্তিক দলের হয়ে খেলার পর, তিনি ২০১৪ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৩৪ ম্যাচে ১টি গোল করেছেন। তিনি পর্তুগালের হয়ে উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেছেন, যার মধ্যে ২০১৬ সালে ফের্নান্দো সান্তোসের অধীনে উয়েফা ইউরোপীয় চ্যাম্পিয়নশিপের শিরোপা জয়লাভ করেছেন। এছাড়াও তিনি ২০১৭ ফিফা কনফেডারেশন্স কাপে অংশগ্রহণ করেছেন। দলগতভাবে, সোয়ারেস এপর্যন্ত ৪টি শিরোপা জয়লাভ করেছেন, যার মধ্যে ১টি কুইঁব্রার হয়ে, ১টি স্পোর্টিং সিপির হয়ে, ১টি আর্সেনালের হয়ে এবং ১টি পর্তুগালের হয়ে জয়লাভ করেছেন।
প্রারম্ভিক জীবন
সেদ্রিক রিকার্দো আলভেস সোয়ারেস ১৯৯১ সালের ৩১শে আগস্ট তারিখে জার্মানির সিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সোয়ারেস পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। পর্তুগালের বয়সভিত্তিক দলের হয়ে তিনি ৭২ ম্যাচে অংশগ্রহণ করে ১টি গোল করেছেন।
প্রসন্ন অমরশেকারা
প্রসন্ন সম্পাথ অমরশেকারা (জন্ম ২১ মার্চ, ১৯৮১) একজন শ্রীলঙ্কান ট্র্যাক এবং ফিল্ড স্প্রিন্টার। তিনি ২০০২, ২০০৬, এবং ২০১০ কমনওয়েলথ গেমস ২০০৫ এশিয়ান চ্যাম্পিয়নশিপ অ্যাথলেটিক্স এবং ২০০৫ বিশ্ব অ্যাথলেটিক্সে চ্যাম্পিয়নশিপে অংশগ্রহণ করেছিলেন।
মুজিবুল হক মুজিব
মুজিবুল হক (জন্ম: ৩১ মে, ১৯৪৭) হলেন একজন বাংলাদেশী রাজনীতিবিদ ও সংসদ সদস্য। তিনি কুমিল্লা-১১ (চৌদ্দগ্রাম) থেকে চার বারের নির্বাচিত সংসদ সদস্য এবং সাবেক রেলপথ মন্ত্রণালয়ের মন্ত্রী। একাত্তরের মুক্তিযুদ্ধে মুজিব বাহিনীর সদস্য হিসাবে তিনি মুক্তিযুদ্ধে অংশ নিয়েছিলেন।
জন্ম ও শিক্ষা
মুজিবুল হক মুজিব ৩১ মে, ১৯৪৭ তারিখে কুমিল্লা জেলার চৌদ্দগ্রাম উপজেলার ৪নং শ্রীপুর ইউনিয়নের বসুয়ারা গ্রামে এক সাধারণ পরিবারে জন্মগ্রহণ করেন।
রাজনৈতিক জীবন
মুজিবুল হক মুজিব হাইস্কুল জীবনেই বঙ্গবন্ধুর আদর্শে উদ্বুদ্ধ হয়ে ছাত্রলীগের রাজনীতির সঙ্গে সম্পৃক্ত হন। ছাত্রলীগের রাজনীতিতে সম্পৃক্ত হওয়ার পর তিনি ছাত্রলীগের বিভিন্ন পর্যায়ে নেতৃত্ব দেন। ছাত্র রাজনীতি শেষে তিনি যুবলীগে যোগ দান করেন। স্বাধীনতার পরে কুমিল্লা জেলা যুবলীগের সভাপতির দায়িত্ব পালন ছাড়াও তিনি কেন্দ্রীয় যুবলীগের প্রেসিডিয়াম সদস্য ও যুবলীগের যুগ্ম-সম্পাদকের দায়িত্ব পালনের পাশাপাশি তিনি মূল সংগঠন বাংলাদেশ আওয়ামী লীগের রাজনীতিতে বিভিন্ন পর্যায়ে বিভিন্ন সময়ে নেতৃত্ব দেন। তিনি কুমিল্লা জেলা আওয়ামী লীগের যুব সম্পাদক, প্রচার সম্পাদক, সাংগঠনিক সম্পাদক ও কুমিল্লা জেলা আওয়ামী লীগের ভারপ্রাপ্ত সাধারণ সম্পাদক হিসেবে বিভিন্ন সময় দায়িত্ব পালন করেন। তিনি বর্তমানে কুমিল্লা (দঃ) জেলা আওয়ামী লীগের সাধারণ সম্পাদকের দায়িত্ব পালন করে যাচ্ছেন। ১৯৯৬ সালে তৎকালীন কুমিল্লা-১২ আসন থেকে সংসদ সদস্য নির্বাচিত হন এবং ১৯৯৮ থেকে ২০০১ সাল পর্যন্ত জাতীয় সংসদের হুইপ ছিলেন। কুমিল্লা-১১ আসন থেকে ২০০৮ এর ২৯ ডিসেম্বরের নির্বাচনে দ্বিতীয় বারের মত এমপি নির্বাচিত হন। এবং পুনরায় হুইপের দ্বায়িত্ব পান। এছাড়াও তিনি পিটিশন কমিটির সদস্য হিসেবে গুরুত্বপূর্ণ দায়িত্ব পালন করেন। গণপ্রজাতন্ত্রী বাংলাদেশ সরকারের রেলপথ মন্ত্রণালয়ের মাননীয় মন্ত্রী হিসেবে ২০১৪ সাল থেকে ৬ জানুয়ারি ২০১৯ সাল পর্যন্ত দায়িত্ব পালন করছেন।
মুক্তিযুদ্ধে অংশগ্রহণ
১৯৭১ সালের মহান মুক্তিযুদ্ধে তিনি সক্রিয়ভাবে অংশগ্রহণ করেন। তিনি বিএলএফ অর্থাৎ মুজিব বাহিনীর সদস্য হিসেবে মুক্তিযুদ্ধে বীরত্বপূর্ণ ভূমিকা পালন করেন। তিনি ১৯৬৬ সালের ছয় দফা, ১৯৬৯ সালের গণ-অভ্যুত্থান, ১৯৯০-এর স্বৈরাচার বিরোধী আন্দোলনসহ সকল গণতান্ত্রিক আন্দোলন ও সংগ্রামে ভূমিকা রাখেন।
জনগণের প্রতিনিধি
১৯৭৫ সালের ১৫ আগস্ট সপরিবারে বঙ্গবন্ধুর নির্মম হত্যাকান্ডের পর তিনি স্বৈরাচারী সরকারের বিরুদ্ধে দুর্বার গণআন্দোলন গড়ে তোলেন। তিনি ১৯৮৬ ও ১৯৯১ সালের জাতীয় সংসদ নির্বাচনে আওয়ামী লীগ মনোনীত প্রার্থী হিসাবে প্রতিদ্বন্দ্বিতা করেন। ১৯৯৬ সালে তিনি একই আসনে পুনরায় প্রতিদ্বন্দ্বিতা করেন এবং বিপুল ভোটের ব্যবধানে প্রথমবারের মতো সংসদ সদস্য নির্বাচিত হন। তিনি ১৯৯৬-২০০১ সাল পর্যন্ত সংসদ সদস্য হিসেবে ৭ম সংসদের স্থানীয় সরকার, পল্লী উন্নয়ন ও সমবায় মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে গুরুত্বপূর্ণ দায়িত্ব পালন করেন। ১৯৯৮-২০০১ সালে তিনি মহান জাতীয় সংসদের হুইপ (প্রতিমন্ত্রীর পদমর্যাদা সম্পন্ন) নিযুক্ত হন। ২০০৮ সালের ২৯ ডিসেম্বরের নির্বাচনে তিনি ২৫৯ কুমিল্লা-১১ (চৌদ্দগ্রাম) আসনে পুনরায় বিপুল ভোটের ব্যবধানে সংসদ সদস্য নির্বাচিত হন। ২০০৯ সালে তিনি মহান জাতীয় সংসদের হুইপ (প্রতিমন্ত্রীর পদমর্যাদা সম্পন্ন) নিযুক্ত হন। ১৩ সেপ্টেম্বর ২০১২ প্রধানমন্ত্রী শেখ হাসিনা তাকে তার মন্ত্রিসভার সদস্য হিসেবে মনোনীত করেন এবং তাকে রেলপথ মন্ত্রণালয়ের দায়িত্ব প্রদান করা হয়। গত ২১ শে নভেম্বর ২০১৩ মাননীয় প্রধানমন্ত্রী শেখ হাসিনা তাকে সর্বদলীয় সরকারের মন্ত্রিসভার সদস্য মনোনীত করেন এবং রেলপথ মন্ত্রণালয়ের পাশাপাশি ধর্ম বিষয়ক মন্ত্রণালয়ের মন্ত্রীর দায়িত্ব প্রদান করেন। ২৪ শে নভেম্বর, ২০১৩ তিনি ধর্ম বিষয়ক মন্ত্রণালয়ের মন্ত্রীর দায়িত্ব গ্রহণ করেন। এছাড়াও তিনি সরকারী ক্রয় সংক্রান্ত মন্ত্রিসভা কমিটির সদস্য মনোনীত হন। দশম জাতীয় সংসদ নির্বাচনে মোঃ মুজিবুল হক কুমিল্লা-১১ (চৌদ্দগ্রাম) নির্বাচনী এলাকা থেকে বিনা প্রতিদ্বন্দ্বিতায় সংসদ সদস্য নির্বাচিত হন। এ নিয়ে তিনি ৩ বার জাতীয় সংসদের সদস্য নির্বাচিত হন। ১২ জানুয়ারি, ২০১৪ মাননীয় প্রধানমন্ত্রী শেখ হাসিনা, তাকে মন্ত্রিসভার সদস্য মনোনীত করেন এবং পুনরায় রেলপথ মন্ত্রণালয়ের দায়িত্ব প্রদান করেন। এ নিয়ে তিনি তিনবার মন্ত্রিসভার সদস্য হন। ২০১৮ সালের ৩০ ডিসেম্বর একাদশ জাতীয় সংসদ নির্বাচনে কুমিল্লা-১১ আসন থেকে তিনি আবারও সংসদ সদস্য নির্বাচিত হন।
বৈবাহিক জীবন
৬৭ বছর বয়সে দীর্ঘ কুমার জীবনের জীবনের ইতি টেনে ২০১৪ সালের ৩১ অক্টোবর কুমিল্লা জেলার চান্দিনা উপজেলার মিরাখলা গ্রামের হনুফা আক্তার রিক্তাকে বিয়ে করেন। তার এই বিয়ে দেশব্যাপী বেশ আলোড়ন সৃষ্টি করেছিল। তিনি ২০১৬ সালের মে মাসে ৬৯ বছর বয়সে প্রথম কন্যা সন্তানের বাবা হন। ১৫ মে,২০১৮-এ রাত সাড়ে ১২টার দিকে রাজধানী ঢাকার স্কয়ার হাসপাতালে দুই ছেলের জন্ম দেন রেলমন্ত্রীর স্ত্রী হনুফা আক্তার ।
সারদারঞ্জন রায়
সারদারঞ্জন রায়চৌধুরী  (২৪ মে, ১৮৫৮ ― ১ নভেম্বর, ১৯২৫)  ছিলেন অবিভক্ত বাংলার ক্রিকেটের জনক―প্রবাদ পুরুষ এবং ভারতীয় উপমহাদেশে ক্রিকেটের অন্যতম অগ্রদূত। তাঁকে বাংলা ক্রিকেটের ডব্লু জি গ্রেস নামে অভিহিত করা হয়।
জন্ম ও পরিবার
সারদারঞ্জনের জন্ম ১৮৫৮ খ্রিস্টাব্দের ২৪শে মে বৃটিশ ভারতের অধুনা বাংলাদেশের  ময়মনসিংহ জেলার বর্তমান কিশোরগঞ্জ জেলার কটিয়াদি উপজেলার মসূয়া গ্রামের বিখ্যাত রায় পরিবারে। তার পিতা কালীনাথ রায় ছিলেন সুদর্শন ও আরবি, ফারসি ও সংস্কৃতে সুপণ্ডিত। তিনি শ্যামসুন্দর মুন্সী নামে সমধিক পরিচিত ছিলেন। কাশীনাথের আট সন্তানের (পাঁচ পুত্র ও তিন কন্যার) মধ্যে সারদারঞ্জন রায় সবার বড়। অন্যরা হলেন কামদারঞ্জন, মুক্তিদারঞ্জন, কুলদারঞ্জন, প্রমোদারঞ্জন, গিরিবালা, ষোড়শীবালা ও মৃণালিনী। কালীনাথের সম্পর্কিত ভ্রাতা জমিদার হরিকিশোর রায়চৌধুরী এবং তার স্ত্রী রাজলক্ষ্মী দেবী নিঃসন্তান হওয়ায় কামদারঞ্জনকে পাঁচ বছর বয়সে তারা দত্তক নেন এবং নাম পরিবর্তন করে উপেন্দ্রকিশোর রায়চৌধুরী রাখেন। যিনি পরবর্তীকালে বাংলার অন্যতম শিশুসাহিত্যিক হিসাবে প্রসিদ্ধ হন। সেই সূত্রে সারদারঞ্জন ছিলেন  সত্যজিৎ রায়ের  পিতামহ।
শিক্ষাজীবন
সারদারঞ্জনের স্কুলের পড়াশোনা কিশোরগঞ্জের মাইনর স্কুলে। অষ্টম শ্রেণীর পর ভর্তি হন ময়মনসিংহ জেলা স্কুলে। এখান থেকে বৃত্তিসহ প্রবেশিকা পাশ করেন। পড়াশোনায় অত্যন্ত মেধাবী ছাত্র ছিলেন তিনি। সেই সাথে ছিলেন দক্ষ ক্রিকেট খেলোয়াড়। স্কুলের পাঠ শেষে ঢাকা কলেজে ভর্তি হন এবং এখান থেকে বি.এ পাশ করেন। এরপর প্রেমচাঁদ-রায়চাঁদ বৃত্তি পেয়ে এম.এ পড়তে শুরু করেন কলকাতার  সংস্কৃত কলেজে। কিন্তু গণিতে অসাধারণ দক্ষতার জন্য  প্রেসিডেন্সি কলেজের অস্থায়ী রেজিস্ট্রার মি. ন্যাস তাঁকে প্রেসিডেন্সি কলেজের ছাত্ররূপে এম. এ পরীক্ষা দিতে বাধ্য করেন।
কর্মজীবন
এম.এ পাশের পর সারদারঞ্জন আলিগড় মহামেডান অ্যাংলো ওরিয়েন্টাল কলেজে গণিতের অধ্যাপক নিযুক্ত হন। পরে বহরমপুর, ঢাকা ও অন্য কয়েকটি কলেজে অধ্যাপনার পর ১৯০৯ খ্রিস্টাব্দে কলকাতা মেট্রোপলিটন ইনস্টিটিউট (বর্তমানে বিদ্যাসাগর কলেজের অধ্যক্ষ নিযুক্ত হয়ে আমৃত্যু ওই পদে ছিলেন। তার ভ্রাতা মুক্তিদারঞ্জনও এই কলেজের গণিতের অধ্যাপক ছিলেন। অধ্যাপনার পাশাপাশি তিনি  অ্যালজেব্রা, জিয়োমেট্রি, ট্রিগনোমেট্রি'' প্রভৃতি   পাঠ্যপুস্তক ও রঘু, ভট্টি, কুমারসম্ভব,  শকুন্তলা, উত্তররামচরিত, মুদ্রারাক্ষস, রত্নাবলী প্রভৃতি বহু প্রাচীন সংস্কৃত সাহিত্যের ব্যাখ্যা রচনা করেন।